Twee broers het Sondagoggend in Rooskraaldam naby die Vaalrivier in Noordwes verdrink terwyl hulle saam hulle gesin visgevang het.
ŉ Polisiewoordvoerder, ao. Sam Tselanyane, sê die twee broers, onderskeidelik 11 en 12 jaar oud, het Sondagoggend saam met hulle ouers en ander familielede gaan visvang. Hy sê die twee seuns het omtrent 8:30 in die water begin swem. “Die seuns wou glo hulle visvangnette in die water gooi en het dieper die dam ingegaan met ŉ bootjie wat hulle op die dam gevind het. Die bootjie het omgeslaan en hulle het verdrink.” Tselanyane sê die pa se kollega het in die water gespring en die seuns probeer red. Hy kon egter nie betyds by hulle uitkom nie en hulle het verdrink. Polisieduikers het die seuns se liggame kort na 17:00 uit die dam gehaal. Die polisie ondersoek die saak.
Die ouer lesers sal seker nog die ou drukkokers met die “melkkannetjie” op die stoomklep onthou. Kos is so gouer klaar gekook, maar soms het die druk binne die pot eenvoudig te vinnig opgebou, en is die “mekkannetjie” met ‘n klapgeluid teen die plafon geskiet, gevolg deur die sous van dit wat aan die prut was.
Ekonome trap katvoet oor die president se voorliefde vir kommuniste wat hy in sleutel-ministeries aanstel, asook elders in die ANC.
Die ironie is dat Zuma omtrent net soveel spanning laat opbou deur dit wat hy versuim om te doen, as wat hy doen. Zuma het wel sy kabinet ongewoon baie vir die ANC geskommel, maar steeds te lank gewag en dan ook nie altyd raakgevat met wie bly, en wie gly nie.